Campanya nadalenca de consum no sexista de joguets
19 de desembre de 2023

L'Ajuntament de l'Eliana, en col·laboració amb el Consell de les Dones, ha llançat una campanya per a promoure un consum responsable i no sexista de joguets durant aquests dies de Nadal. Aquesta acció va dirigida a la ciutadania en general, i es distribuirà també en tots els centres educatius del municipi.

L'objectiu que persegueix és conscienciar sobre la importància que té no fomentar rols de gènere en la infància i informar sobre la repercussió que tenen la tipologia dels jocs, que poden desencadenar prejudicis i promoure la desigualtat de gènere en el futur.

Així mateix, la regidoria de Polítiques d'Igualtat s'ha adherit a la campanya del Ministeri de Consum  #SéMásJuguete, que busca difondre les diferents habilitats i competències que poden desenvolupar els i les menors durant el joc. El potencial pedagògic de jugar es redueix quan l'elecció de materials es veu limitada pels estereotips sexistes, que impedeixen que els xiquets desenvolupen habilitats associades a joguets tradicionalment femenins i viceversa.